ทานยาคุมกำเนิด (เมอซิลอน28 ทานช่วง 22.30 ทุกวัน มี1วันที่ลืมทาน คือวันที่ 5 ธ.ค. แล้วทานทันทีที่นึกขึ้นได้คือช่วง 01.30 น. นอกนั้นทานปกติ) ทานมาได้3แผงแล้วค่ะ แผงแรกเริ่มกินวันแรกของการเป็นประจำเดือน คือวันที่ 8 กันยายน และทานมาเรื่อยๆไม่มีหยุดหรือลืม แต่อาจจะทานเลทบ้างแต่ไม่เกิน 4 ชั่วโมง และเริ่มแผงที่สี่ในวันที่ 1 ธันวาคม และในวันที่7ธันวาคม คือทานยาเม็ดที่7ไปตอน 22.30 น. หลังจากนั้นช่วง 03.30 มีเพศสัมพันธ์โดยไม่ได้ป้องกัน จะท้องไหมคะ (เขาบอกว่าหลั่งนอก แต่ดิฉันไม่มั่นใจว่าทันทั้งหมดไะค่ะ) จึงอยากจะมาถามให้สบายใจ ประจำเดือนมาล่าสุด 27-29 พฤศจิกายน ค่ะ และอีกข้อคือ ถ้าเราทานยาคุมเนิดแบบ เมซิลอน 28 เม็ด มาสี่แผงแล้ว และจะทานตลอด โดยไม่หยุดไม่ลืมทาน สามารถมีเพศสัมพันธ์ได้ตลอดเวลาหรือไม่คะ หรือต้องเว้นวันช่วงไหนบ้าง แล้วถ้าเราทานยาอยู่แล้ว+กับหลั่งนอก จำเป็นต้องใส่ถุงยางอนามัยร่วมด้วยหรือไม่ และถ้าหากมีการหลั่งในจะมีโอกาสท้องหรือไม่ รบกวนหน่อยนะคะ ขอบค่ะ
สวัสดีค่ะ Isaaa,หากได้ทานยาคุมกำเนิดอย่างถูกต้อง คือ ทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมกำเนิด ก็จะช่วยป้องกันการตั้งครรภ์ได้มากกว่า 99%ดังนั้น หากทานยาได้อย่างถูกต้องดังกล่าว ก็สามารถที่จะมีเพศสัมพันธ์โดยการหลั่งในได้ และสามารถมีเพศสัมพันธ์ในช่วงวันและเวลาใดของการทานยาคุมก็ได้ ไม่แตกต่างกัน อย่างไรก็ตาม เนื่องจากยาคุมกำเนิดไม่สามารถป้องกันการตั้งครรภ์ได้ 100% ดังนั้น หากต้องการให้โอกาสในการตั้งครรภ์น้อยลงไปอีก ก็อาจใช้ถุงยางอนามัยหรือการหลั่งนอกร่วมไปด้วยค่ะ